

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-01-01/2-20-28

Ivanić-Grad, 03. srpnja 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o proširenju djelatnosti Dječjeg vrtića Ivanić Grad

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), gradonačelnik Grada Ivanić-Grada utvrdio je prijedlog

**ODLUKU**

**o proširenju djelatnosti Dječjeg vrtića Ivanić Grad**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu se na sjednici Gradskog vijeća određuje Marina Čalušić, ravnateljica Dječjeg vrtića Ivanić Grad.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15 i 123/17, 98/2019 ), članka 35. Statuta Grada Ivanić Grada (Službeni glasnik, broj 02/14, 01/18 i 03/20) Gradsko vijeće na svojoj \_\_\_\_ sjednici održanoj dana \_\_\_\_\_\_\_\_\_\_\_ 2020. godine donijelo je slijedeću

**ODLUKU**

**o proširenju djelatnosti Dječjeg vrtića Ivanić Grad**

I.

Gradsko vijeće razmatralo je prijedlog Dječjeg vrtića Ivanić Grad za proširenjem djelatnosti zbog nedovoljnih smještajnih kapaciteta u odnosu na broj zaprimljenih prijava na natječaj za upis djece za pedagošku godinu 2020/2021., otvaranjem dvije odgojne skupine za obuhvat djece rane i predškolske dobi.

Zbog nedovoljno vlastitih prostornih kapaciteta Dječjeg vrtića, proveden je javni natječaj za dostavu ponuda za zakup poslovnog prostora koji odgovara uvjetima pozitivnih propisa za obavljanje djelatnosti predškolskog odgoja, na kojem je odabran prostor koji ispunjava sve uvjete propisane natječajem te koja ponuda je ekonomski i prostorno najpovoljnija. Odabrani prostor nalazi se na nekretnini k.č.br. 1702/4, k.o. Ivanić Grad, u prizemlju poslovnog prostora ukupne neto površine 96,20 m2 s naknadno priključenim parcelama k.č.br. 1693/3 i k.č.br. 4051/4, k.o. Ivanić Grad (dvorište veličine 208 m2) na adresi Šiftarova ulica 1a, Ivanić-Grad.

II.

Gradsko vijeće Grada Ivanić-Grada odobrava proširenje djelatnost Dječjeg vrtića Ivanić Grad na prostor iz točke I. radi povećanja smještajnih kapaciteta i to otvaranjem dvije odgojne skupine za obuhvat djece rane i predškolske dobi na adresi Šiftarova ulica 1a, Ivanić-Grad, na nekretnini k.č.br. 1702/4, k.o. Ivanić Grad (prizemlje poslovnog prostora ukupne neto površine 96,20 m2) s naknadno priključenim parcelama k.č.br. 1693/3 i k.č.br. 4051/4, k.o. Ivanić Grad (dvorište veličine 208 m2).

III.

Ova Odluka stupa na snagu prvog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća

URBROJ:

Ivanić-Grad, \_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o proširenju djelatnosti Dječjeg vrtića Ivanić Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Dječji vrtić Ivanić Grad sa sadašnjim raspoloživim kapacitetima nije u mogućnosti zadovoljiti postojeće potrebe i interese za obuhvatom djece rane i predškolske dobi za ped. god. 2020/2021. prvenstveno iz razloga nedovoljnih prostornih kapaciteta u odnosu na broj djece čiji su roditelji podnijeli zahtjeve za smještajem u vrtić.

Dječji vrtić Ivanić Grad je, temeljem raspisanog natječaja za upis djece u dječji vrtić za ped. god. 2020./2021. zaprimio 161 zahtjev, od čega je bio u mogućnosti izvršiti upis 88 djece (uz znatno povećanje kvote upisa iznad onih pripisanih naprijed spomenutim standardom – više od 25% po odgojnoj skupini) zbog čega u slučaju ne proširenja prostornih kapaciteta ostaje neupisano 73 djece od kojih je čak 46 djece godišta 2019. (od toga 32 djece čija su oba roditelja zaposlena).

Proširenjem djelatnosti, odnosno smještajnih kapaciteta, veliki dio spomenute djece godišta 2019. bi bila upisana u program predškolskog odgoja čime bi se postojeća lista čekanja uvelike umanjila. Shodno tome je pokrenut postupak pred nadležnim Županijskim uredom za proširenje djelatnosti, a koje se nastoji ostvariti na lokaciji Šiftarova ulica 1a, Ivanić-Grad na parceli k.č.br. 1702/4, k.o. Ivanić Grad (prizemlje poslovnog prostora) s naknadno priključenim parcelama k.č.br. 1693/3 i k.č.br. 4051/4 k.o. Ivanić Grad (dvorište veličine 208 m2) (tzv. „Tvornica smijeha“). Kako Dječji vrtić nije imao vlastitih prostornih rješenja, odabiru predmetnog prostora pristupilo se temeljem raspisanog natječaja za dostavom ponuda za zakup poslovnog prostora koji odgovara uvjetima propisanim pozitivnim propisima za obavljanje djelatnosti predškolskog odgoja, a na kojem je odabran naprijed spomenuti prostor kao najpovoljniji (kako ispunjavanjem svih uvjeta propisanih natječajem, tako i ekonomskim te prostorno-smještajnim).

Slijedom navedenog, kako bi se mogao okončati postupak proširenja djelatnosti, potrebno je usvojiti ove Odluku.