REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-01-01/2-20-29

Ivanić-Grad, 03. srpnja 2020.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjeni Odluke o kreditnom zaduženju Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**Odluke o izmjeni Odluke o kreditnom zaduženju Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tamara Mandić, pročelnica u Upravnom odjelu za financije i proračun

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15 i 123/17 ), članka 87. Zakona o proračunu (Narodne novine broj 87/08, 136/12, 15/15 ), članka 10. stavka 1. točke 5. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave (Narodne novine broj 55/09 i 139/10) te članka 35. Statuta Grada Ivanić-Grada (Službeni glasnik broj 02/14, 01/18 ), Gradsko vijeće Grada Ivanić-Grada na svojoj \_\_ sjednici održanoj dana\_\_\_\_\_\_\_\_ 2020. godine donijelo je sljedeću

**ODLUKU**

**o izmjeni Odluke o kreditnom zaduženju Grada Ivanić-Grada**

Članak 1.

Članak 1. Odluke o kreditnom zaduženju Grada Ivanić-Grada od 12. rujna 2019.,KLASA: 021-05/19-01/8, URBROJ: 238/10-02-01-01/02-19-6 mijenja se tako da isti sada glasi:

„…Članak 1

Odobrava se kreditno zaduženje Grada Ivanić-Grada putem kredita Hrvatske banke za obnovu i razvitak (izravno kreditiranje putem programa kreditiranja EU PROJEKTI) u iznosu od 6.000.000,00 HRK s PDV-om za financiranje Projekta Izgradnje modularnog drvno-tehnološkog poduzetničkog inkubatora u Ivanić-Gradu KK.03.1.2.01.0051 i projekta Unapređenje prometne infrastrukture Poduzetničke zone Ivanić-Grad Jug – Zona 3, KK.03.1.2.03.0054.

Predmetni iznos od 6.000.000,00 HRK s PDV-om iskoristit će se za financiranje troškova Projekta Izgradnje modularnog drvno-tehnološkog poduzetničkog inkubatora u Ivanić-Gradu KK.03.1.2.01.0051 i projekta Unapređenje prometne infrastrukture Poduzetničke zone Ivanić-Grad Jug – Zona 3 KK.03.1.2.03.0054 i to prvenstveno troškova za koje se očekuje povrat sukladno odredbama Ugovora o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014. – 2020.

Članak 2.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjeni Odluke o kreditnom zaduženju Grada Ivanić-Grada |
| **PRAVNI TEMELJ:** | Članak 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15 i 123/17), članka 91. st. 2. Zakona o proračunu ( Narodne novine broj 87/08, 136/12, 15/15 ), članka 10. stavka 1. točke 5. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave (Narodne novine broj 55/09 i 139/10)i članka 35. Statuta Grada Ivanić-Grada (Službeni glasnik, broj 02/14, 01/18) |
| **STRUČNA OBRADA:** | Upravni odjel za financije i proračun |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Vlada Republike Hrvatske je na svojoj sjednici održanoj 11. prosinca 2019. godine donijela Odluku o davanju suglasnosti Gradu Ivanić-Gradu za zaduženje kod Hrvatske banke za obnovu i razvitak (KLASA: 022-03/19-04/479, URBROJ: 50301-25/16-19-2) na temelju Odluke o kreditnom zaduženju Grada Ivanić-Grada od 12. rujna 2019., KLASA: 021-05/19-01/8, URBROJ: 238/10-02-01-01/02-19-6 kojom je Gradsko vijeće odobrilo kreditno zaduženje Grada Ivanić-Grada putem kredita Hrvatske banke za obnovu i razvitak (izravno kreditiranje putem programa kreditiranja EU PROJEKTI) u iznosu od 6.000.000,00 HRK s PDV-om za financiranje Projekta Izgradnje modularnog drvno-tehnološkog poduzetničkog inkubatora u Ivanić-Gradu KK.03.1.2.01.0051 i temeljem odluke Gradskog vijeća o izmjeni Odluke o kreditnom zaduženju Grada Ivanić-Grada od 13. studenog 2019. godine, KLASA: 021-05/19-01/10, URBROJ: 238/10-01-01/2-19-5.

Nakon završetka financiranja projekta Izgradnje modularnog drvno-tehnološkog poduzetničkog inkubatora u Ivanić-Gradu KK.03.1.2.01.0051 po Ugovoru o kreditu broj EUPR-19-1100678 potpisanim između Grada Ivanić-Grada i Hrvatske banke za obnovu i razvitak ostalo je neutrošenih sredstava u iznosu od 1.600.000,00 kn. Neutrošena sredstva bi se prenamijenila za financiranje projekta Unapređenje prometne infrastrukture Poduzetničke zone Ivanić-Grad Jug – Zona 3, KK.03.1.2.03.0054.

Grad Ivanić-Grad je s Ministarstvom gospodarstva, poduzetništva i obrta (PT1) i Središnjom agencijom za financiranje i ugovaranje programa (PT2) potpisao Ugovor o dodjeli bespovratnih sredstava za projekte koji se financiraju iz Europskih i investicijskih fondova u financijskom razdoblju 2014.-2020. za projekt Unapređenje prometne infrastrukture Poduzetničke zone Ivanić-Grad Jug – Zona 3, KK.03.1.2.03.0054. Ukupna vrijednost projekta iznosi 3.110.450,16 kn. Bespovratna sredstva dodijeljena su u ukupno iznosu od 1.930.792,60 kn, što je 62% ukupne vrijednosti projekta.

Navedenim kreditom prvenstveno bi se plaćali troškovi za koje se očekuje povrat sukladno odredbama Ugovora o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014. – 2020.

Realizacija projekta Unapređenje prometne infrastrukture Poduzetničke zone Ivanić-Grad Jug – Zona 3, KK.03.1.2.03.0054 sukladno Potvrdi glavnog projekta Upravnog odjela za prostorno uređenje, gradnju i zaštitu okoliša Zagrebačke županije, KLASA: 361-03/13-03/39, URBROJ: 238/1-18-04/1-14-12 od 18.11.2014. i zaključenom ugovoru o izvođenju radova je u tijeku.