

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIKA

KLASA: 022-01/20-01/3

URBROJ: 238/10-01-01/2-20-30

Ivanić-Grad, 03. srpnja 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Zaključka o prihvaćanju inicijative za upućivanje prijedloga Ministarstvu pravosuđa za izmjenom Zakona o područjima i sjedištima sudova ( NN 67/2018 )

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20 ), gradonačelnik Grada Ivanić-Grada utvrdio je prijedlog

**Z A K LJ U Č K A**

**o prihvaćanju inicijative za upućivanje prijedloga Ministarstvu pravosuđa**

**za izmjenom Zakona o područjima i sjedištima sudova ( NN 67/2018 )**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određujese Tihana Vuković Počuč, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19 ), te članka 35. Statuta Grada Ivanić-Grada (Službeni glasnik, broj 02/14 , 01/18 i 03/20), Gradsko vijeće Grada Ivanić-Grada na svojoj . sjednici održanoj dana \_\_\_\_ 2020. godine, donijelo je sljedeći

**Z A K LJ U Č A K**

**o prihvaćanju inicijative za upućivanje prijedloga Ministarstvu pravosuđa**

**za izmjenom Zakona o područjima i sjedištima sudova ( NN 67/2018 )**

I.

Člankom 2. stavkom 1.) toč. XII. Zakona o područjima i sjedištima sudova ( NN 67/2018 ) propisano je kako je Općinski sud u Velikoj Gorici nadležan za područje općina: Kloštar Ivanić, Kravarsko, Križ, Orle i Pokupsko, te gradove Ivanić-Grad i Velika Gorica.

II.

Gradsko vijeće Grada Ivanić-Grada ovime upućuje Ministarstvu pravosuđa inicijativu za izmjenu Zakona o područjima i sjedištima sudova ( NN 67/2018 ) i osnivanje samostalnog Općinskog suda u Ivanić-Gradu.

|  |  |
| --- | --- |
|  |  |

II.

Ovaj Zaključak stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Zaključka o prihvaćanju inicijative za upućivanje prijedloga Ministarstvu pravosuđa za izmjenom Zakona o područjima i sjedištima sudova ( NN 67/2018 ) |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15 i 123/17 ), te članka 35. Statuta Grada Ivanić-Grada (Službeni glasnik, broj 02/14 , 01/18 i 03/20), |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Centar za socijalnu skrb Ivanić-Grad i sutkinja gđa. Jasna Grgurić uputili su Gradskom vijeću i Gradonačelniku inicijativu za ponovnim osamostaljenjem Općinskog suda u Ivanić-Gradu obzirom je člankom 2. stavkom 1. toč. XII. Zakona o područjima i sjedištima sudova ( NN 128/2014, 67/2018 ) uvedena nadležnost Općinskog suda u Velikoj Gorici za područje Grada Ivanić-Grada. Novim Zakonom o područjima i sjedištima sudova ( NN 67/2018 ) ponovo je propisano kako je za područje Grada Ivanić-Grada nadležan Općinski sud u Velikoj Gorici.

Spomenutim inicijativama detaljno su obrazloženi razlozi zbog kojih će se predmetni zaključak uputiti Ministarstvu pravosuđa radi izrade izmjene Zakona o područjima i sjedištima sudova ( NN 67/2018 ) kojom bi se ponovno osnovao samostalan Općinski sud u Ivanić-Gradu. Neki od tih razloga su: 33 zaposlena djelatnika suda, od toga 7 sudskih referada ( od čega 5 sudaca i dva sudska savjetnika ), veliki broj aktivnih spisa u radu, značajni trenutni troškovi prijevoza i putovanja sudaca i službenika u Veliku Goricu, kontinuitet sudaca grada Ivanić-Grada ( iskustvo ) u svim granama sudovanja. Također, za istaknuti je kako je zgrada suda u cijelosti adaptirana sredstvima EU, te je nužno da u periodu od 10 godina služi namjeni zbog koje je adaptacija suda i odobrena.

Odlazak u Općinski sud u Velikoj Gorici koji je nadležan za Ivanić-Grad također predstavlja dodatne troškove za naše građane koji su stranke u sudskim postupcima, za odvjetnike s područja našega grada koji zastupaju građane, za službenike Policijske postaje Ivanić-Grad, Centra za socijalnu skrb, te sve ostale sudionike sudskih postupaka.

Posebno je za istaknuti kako Centar za socijalnu skrb Ivanić-Grad u okviru svojih zakonom propisanih ovlaštenja sudjeluje godišnje u oko 400-500 sudskih postupaka koji su mahom žurni, a u njima se prvenstveno rješava o zaštiti prava i interesa djece ili odraslih osoba koje nisu u mogućnosti skrbiti o svojim pravima i interesima.

Zbog svih gore istaknutih razloga Grad Ivanić-Grad će Ministarstvu pravosuđa uputiti predmetni zaključak s inicijativom za izmjenom Zakona o područjima i sjedištima sudova ( NN 67/2018 ) i osnivanje samostalnog Općinskog suda u Ivanić-Gradu.

|  |
| --- |
|  |
|  |  |